फिल्म शुरु होती है कलकत्ता शहर के एक पुलिस स्टेशन से। जहां जॅान विस्वास का किरदार निभा रहे अमिताभ बच्चन आठ साल पहले हुए अपनी नातिन के अपहरण के विषय में पूछताछ करते हुए दिखते हैं।़ पहले ही दृश्य से ऐसा लगने लगता है कि जॉन विस्वास के किरदार को सहानुभूति दिलाने के लिए ही उन्हें बूढ़ा और लाचार दिखाया गया है । इसके लिए उन्हें ओवर साइज़ कपड़े पहनाए गए हैं , चेहरे की झुर्रियों को मेकअप से ढंकने की नहीं बल्कि उभारने की कोशिश की गई है। जॉन विस्वास एक एैसा किरदार है जो अपनी कमजोरियों और लाचारियों के बावजूद संघर्षरत है। कुछ कुछ कहानी फिल्म की विद्या बालन जैसा जो गर्भवती होने के बावजूद अपने पति की तलाश में दर दर भटकती है।